Source: https://dzp.dashofer.sk/onb/33/komentar-k-zdp-41-danove-priznanie-a-zdanovacie-obdobie-uniqueidmRRWSbk196FPkyDafLfWAE1d2WUUfDAb-vh4WlN7MeLLHYFHr3SMawIP68xSfA-X/?uri_view_type=35
Timestamp: 2020-05-27 16:55:07+00:00

Document:
Komentár k ZDP § 41 Daňové priznanie a zdaňovacie obdobie | Komentár k zákonu o dani z príjmov pre právnické aj fyzické osoby
18.12.2019, Ing. Peter Horniaček, Zdroj: Verlag Dashöfer
1.6.10 Komentár k ZDP § 41 Daňové priznanie a zdaňovacie obdobie
Daňové priznanie k dani z príjmov právnických osôb je povinná podať tá právnická osoba, ktorej táto povinnosť vyplýva zo zákona o dani z príjmov alebo tá, ktorú na to správca dane vyzve podľa § 15 ods. 1 daňového poriadku (poznámka: u daňovníkov s obmedzenou daňovou povinnosťou na území SR môže byť daňová povinnosť splnená vybratím dane zrážkou alebo zrazením sumy na zabezpečenie dane - § 43 a 44; vždy je potrebné dôsledne posudzovať príjmy tohto daňovníka – či mu plynú príjmy zo zdrojov na území SR, či sú tieto príjmy zdaniteľné, akým spôsobom sa zdaňujú). Ods. 1 zároveň ustanovuje, ktoré právnické osoby daňové priznanie podať nemusia – je to napr. Národná banka Slovenska, ak má iba príjmy, ktoré nie sú predmetom dane a z ktorých sa daň vyberá zrážkou.
Daňovník, ktorému vznikla povinnosť podať daňové priznanie, je povinný podať ho v zákonom ustanovenej lehote (poznámka: vo všeobecnosti sa daňové priznanie podáva do 3 kalendárnych mesiacov po uplynutí zdaňovacieho obdobia a podáva sa miestne príslušnému správcovi dane; zákon však v určitých prípadoch vymedzuje aj osobitné lehoty, napr., ak daňovník zaniká bez likvidácie, ak daňovník zrušuje stálu prevádzkareň a iné prípady – tieto lehoty sú upravené v § 49).
Ods. 2 ustanovuje, kto podáva daňové priznanie za daňovníka:
ktorý zanikol bez likvidácie (daňové priznanie podáva právny nástupca),
na ktorého bol vyhlásený konkurz (daňové priznanie podáva správca konkurznej podstaty).
Daňové priznanie sa podáva za zdaňovacie obdobie, pričom zdaňovacím obdobím je:
kalendárny rok [vo všeobecnosti platí, že zdaňovacím obdobím je kalendárny rok - § 2 písm. l)] alebo
hospodársky rok (ak došlo k zmene zdaňovacieho obdobia z kalendárneho roku na hospodársky rok, resp. k zmene účtovného obdobia z kalendárneho roku na hospodársky rok – ods. 10 a 11) alebo
iné obdobie (v určitých zákonom ustanovených prípadoch upravených v ods. 3 až 9 – napr. ak daňovník vstúpil do likvidácie, ak bol na daňovníka vyhlásený konkurz, ak sa zmenila právna forma daňovníka).
Podávanie opravných a dodatočných daňových priznaní sa…

References: § 41
 § 41
 § 15
 § 43
 § 49
 § 2